Konkursa **“Drošie ziemas prieki”** nolikums

**1.Konkursa rīkotājs**

Valsts policijas Latgales reģiona pārvalde.

**2.Konkursa mērķis**

2.1. Motivēt skolēnus drošai un aktīvai brīvā laika pavadīšanai, tostarp skolēnu ziemas brīvlaikā.

2.2. Veicināt skolēnu izpratni par riskiem un riska situācijām, sekām, rīcību ārkārta situācijās un atbildību.

2.3. Sekmēt skolēnu radošās domāšanas attīstību un praktisko iemaņu veidošanu.

**3.Konkursa tēma**

Ziemas priekus var gūt dažādi: slēpojot un slidojot, vizinoties ar ragaviņām, veļot sniegavīrus un rīkojot sniega kaujas, dodoties pārgājienos, izvietojot barotavas putniem un dzīvniekiem un vērojot tos, nodarbojoties ar zemledus makšķerēšanu utt.

Plānojot un piedaloties aktivitātēs ziemas apstākļos, jāņem vērā laika apstākļi, ceļa apstākļi, dienas gaišā un tumšā laika agro maiņu, ledus kārtas biezuma atšķirības dažādās ūdenstilpnēs u.c. Jāizvērtē iespējamie riski, jāveic viss iespējamais, lai tos mazinātu, kā arī jāzin, kā rīkoties ārkārta situācijās.

Aicinām nepilngadīgos pavadīt skolēnu ziemas brīvlaiku pozitīvi, veselīgi, aktīvi, radoši un lietderīgi, atceroties par drošību ziemas apstākļos! **Savos konkursa darbos atspoguļot pozitīvās ziemas aktivitātes, pievienojot atbilstošos drošības ieteikumus, kurus jāzin un jāievēro.**

**4.Konkursa mērķauditorija**

Valsts policijas Latgales reģiona pārvaldes apkalpojamā teritorijā (Daugavpils valstspilsēta, Augšdaugavas novads, Krāslavas novads, Rēzeknes valstspilsēta, Rēzeknes novads, Līvānu novads, Preiļu novads, Balvu novads, Ludzas novads) esošo izglītības iestāžu 1. – 12.klašu skolēni.

**5.Konkursa norise**

5.1.Konkursa izsludināšana 2023.gada 20.decembrī.

5.2.**Konkursa darbu pieņemšana līdz 2024.gada 31.janvārim (ieskaitot).**

5.3.Konkursa darbu izvērtēšana, uzvarētāju noteikšana līdz 2024.gada 9.februārim.

5.4.Konkursa uzvarētāju paziņošana līdz 2024.gada 15.februārim.

**6. Konkursa darbu izstrādes nosacījumi un iesniegšanas kārtība**

6.1. Konkursa darba forma:

6.1.1. zīmējums;

6.1.2. videosižets.

6.2. Prasības zīmējumam:

6.2.1.zīmējums jebkurā tehnikā uz A3 formāta papīra lapas;

6.2.2. klāt **pievieno lapu ar drošības ieteikumiem, ziņas par sevi: vārds, uzvārds, skola, klase, skolotāja vārds, uzvārds, kontakttālrunis;**

6.2.3. zīmējums ir individuāls darbs.

6.3. Prasības videosižetam:

6.3.1. videosižeta ilgums līdz 1 minūtei;

6.3.2. videosižeta formāts AVI vai MP4;

6.3.3. **videosižetā jābūt atspoguļotiem drošības ieteikumiem** atbilstoši izvēlētai ziemas aktivitātei;

6.3.4. **klāt pievieno ziņas par sevi: vārds, uzvārds, skola, klase, skolotāja vārds, uzvārds, kontakttālrunis;**

6.3.4. videosižets ir individuāls vai komandas (līdz 3 skolēniem) darbs.

6.4. Konkursa darbu iesniegšana

 6.4.1.zīmējumu iesniedz, nosūtot pa pastu vai nogādājot Valsts policijas Latgales reģiona pārvaldei uz adresi: Daugavpils, Komandanta iela 7, LV-5401 vai iesniedzot tuvākajā policijas iecirknī ar piezīmi “Konkursam “Drošie ziemas prieki””;

6.4.2.videosižetu iesniedz, nosūtot to uz e-pastu anastasija.laizane@latgale.vp.gov.lv vai ievietojot video portālā failiem.lv un atsūtot e-pastā linku, vai nogādājot USB ar video uz adresi: Daugavpils, Komandanta iela 7, LV-5401 vai iesniedzot tuvākajā policijas iecirknī ar piezīmi “Konkursam “Drošie ziemas prieki””.

6.5.Konkursa dalībnieks (vai komanda) iesniedz konkursa rīkotajam paša veidotu darbu.

6.6.Iesniegtajam darbam jāatbilst konkursa mērķiem un tēmai.

6.7.Konkursa darbs, kas pārkāpj vispārpieņemtās morāles un ētikas normas vai pastāvošo tiesisko regulējumu, atspoguļo vardarbību vai cita veida personu aizskarošu saturu, netiks vērtēts.

6.8.Dalībnieks, iesniedzot konkursa darbu dalībai konkursā, piekrīt darba izmantošanai preventīvos pasākumos, publiskošanai konkursa rīkotāja socvietnēs.

**7. Uzvarētāju paziņošana un apbalvošana**

Par konkursa uzvarētājiem informācija tiks nosūtīta reģiona pašvaldībām (izglītības pārvaldēm).

Konkursa rīkotājs sazināsies ar konkursa uzvarētājiem un vienosies par apbalvošanas vietu un laiku.

Uzvarētāji tiks noteikti divās nominācijās: “Labākais zīmējums” un “Labākais videosižets”, nosakot 1.-3.vietu katrā nominācijā.

Konkursa balvu fonds: volejbola bumbas, termokrūzes, ūdenspudeles un citas piemiņas balvas ar Valsts policijas logo.

**8. Kontaktpersona**

Valsts policijas Latgales reģiona pārvaldes Kārtības policijas biroja Prevencijas grupas galvenā inspektore Inese Snarska, t.65403243, e-pasts: inese.snarska@latgale.vp.gov.lv.